OpenLLM-France/wikimedia huggingface dataset:
# Columbus (Texas)

Columbus és una població dels Estats Units a l'estat de Texas. Segons el cens del 2000 tenia 3.916 habitants.

## Demografia

Segons el cens del 2000, Columbus tenia 3.916 habitants, 1.497 habitatges, i 946 famílies. La densitat de població era de 536,2 habitants/km².
Dels 1.497 habitatges en un 28,4% hi vivien nens de menys de 18 anys, en un 45,8% hi vivien parelles casades, en un 14% dones solteres, i en un 36,8% no eren unitats familiars. En el 33% dels habitatges hi vivien persones soles el 19,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 3,04.
Per edats la població es repartia de la següent manera: un 23,4% tenia menys de 18 anys, un 8,2% entre 18 i 24, un 24,2% entre 25 i 44, un 19,6% de 45 a 60 i un 24,5% 65 anys o més.
L'edat mediana era de 40 anys. Per cada 100 dones de 18 o més anys hi havia 84,2 homes.
Entorn del 15,5% de les famílies i el 20,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Columbus». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Columbus». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Muggia

Muggia (eslovè Milje) és un municipi italià, dins de la província de Trieste. El topònim vènet (mancat d'oficialitat) és Muja; en furlà es coneix com a Mugle. L'any 2007 tenia 13.409 habitants. Limita amb els municipis de Koper (Eslovènia), San Dorligo della Valle (Dolina) i Trieste.
Comprèn les fraccions d'Aquilinia (Žavlje), Belpoggio (Beloglav), Chiampore, Farnei, Lazzaretto-San Bartolomeo (Sveti Jernej), Rabuiese, Santa Barbara (Korošci), Vignano (Vinjan) i Zindis.

## Situació lingüística

La llengua autòctona hi fou històricament el furlà, substituït pel vènet a cavall dels segles xviii i xix. Ha comptat i compta amb minoria eslovena.
| Pertinença lingüística (cens 2001) | 95,30% italià |
| Pertinença lingüística (cens 2001) | 4,70% eslovè |
Caldria escatir quin percentatge dels que es declaren italòfons són pròpiament bilingües en vènet i italià, atès que l'Estat italià no reconeix la lingüicitat del vènet, considerat oficialment un dialecte de la llengua italiana.

## Administració

Llista d'alcaldes :
| Període | Identitat | Partit |
| 2004- | Nerio Nesladek | Llista cívica |

## Personatges il·lustres

* Vittorio Vidali, polític
* Dario Hubner, futbolista
# Foca grisa

La foca grisa (Halichoerus grypus) és una espècie de mamífer pinnípede de la família dels Phocidae i únic membre del gènere Halichoerus, és relativament comuna a l'oceà Atlàntic nord.

## Descripció

És de mida mitjana. Els mascles adults arriben a fer de 2,5 a 3,3 m de llarg i pesen més de 300 kg.

## Distribució

A Gran Bretanya i Irlanda, la foca grisa cria en diverses colònies al voltant de les costes. Al Canadà es troben en gran nombre i arriben a Nova Jersey als Estats Units. La colònia més gran del món es troba a Sable Island. N'hi ha una població aïllada a la Mar Bàltica.

## Alimentació

Menja una gran varietat de peixos que captura fins a 70 m de fondària o més entre ells es troba el bacallà, també menja pops i llagostes.

## Reproducció

Els cadells neixen a la tardor a l'Atlàntic est i al gener a l'oest. Quan tenen un mes ja poden alimentar-se per ells mateixos

## Subespècies

* Halichoerus grypus grypus
* Halichoerus grypus macrorhynchus, també coneguda amb el sinònim de H. grypus balticus.

## Enllaços externs

* BBC Wales Nature: Grey Seal video clips
* images of the grey seal from North Sea (Halichoerus grypus)
* Grey Seal Conservation Society (GSCS) http://www.greyseal.net
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Solà de Miravet

* Per a altres significats, vegeu «Solà de Miravet d'Arbul».
El Solà de Miravet és una solana dins del terme municipal de Castell de Mur, a l'antic terme de Mur, al Pallars Jussà. És en territori de l'antic poble de Miravet. És al vessant sud-oriental del Pla del Roure, a llevant de Miravet i a ponent del castell de Mur. Queda al nord de l'Alzinar de Mur i al sud de les Ribes.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# STOP COVID19 CAT

STOP COVID19 CAT, també anomenada STOP COVID19, és una aplicació web i mòbil de salut sobre la malaltia COVID-19.
L'aplicació té per objectiu donar resposta a les necessitats d'informació de la ciutadania amb relació a aquesta malaltia, a través d'un qüestionari que indica si es té la possibilitat de tenir-ne, i recollir dades de la població per tal de poder crear mapes de calor pel quadre de comandament.
Disposa de versió web i per a sistemes operatius Android i iOS.
Les dades sobre símptomes reportats es poden consultar a l'Agència de Qualitat i Avaluació Sanitàries de Catalunya.

## Referències

* ↑ «Nova app per detectar la Covid 19 a Catalunya». Generalitat de Catalunya, 18-03-2020. Arxivat de l'original el 2020-03-23. [Consulta: 25 març 2020].
* ↑ Aguilar, Xavi. «Salut llança una app per detectar la Covid-19». El Punt Avui, 19-03-2020. [Consulta: 25 març 2020].
* ↑ Rodés, Juli. «Així és la l'app de Salut per detectar nous casos de coronavirus i fer-ne el seguiment». Corporació Catalana de Mitjans Audiovisuals, 21-03-2020. [Consulta: 25 març 2020].
* ↑ «STOP COVID19 CAT: La nova eina per a fer seguiment del coronavirus». Generalitat de Catalunya, 25-03-2020. [Consulta: 29 març 2020].
* ↑ «STOP COVID19 CAT: com es gestionen les dades?». Generalitat de Catalunya, 25-03-2020. [Consulta: 29 març 2020].
* ↑ «STOP COVID19 CAT: generem mapes de calor». Generalitat de Catalunya, 25-03-2020. [Consulta: 29 març 2020].
* ↑ «STOP COVID19 CAT». Agència de Qualitat i Avaluació Sanitàries de Catalunya. Arxivat de l'original el 2020-05-05. [Consulta: 11 maig 2020].

## Enllaços externs

* STOP COVID19 CAT - Lloc web oficial
COVID-19 i la Pandèmia de COVID-19 :
Als Països Catalans :
Salut :
# Columbus (Kansas)

Columbus és una població dels Estats Units a l'estat de Kansas. Segons el cens del 2000 tenia 3.396 habitants.

## Demografia

Segons el cens del 2000, Columbus tenia 3.396 habitants, 1.412 habitatges, i 885 famílies. La densitat de població era de 544,1 habitants per km².
Dels 1.412 habitatges en un 29,7% hi vivien nens de menys de 18 anys, en un 47,5% hi vivien parelles casades, en un 11,3% dones solteres, i en un 37,3% no eren unitats familiars. En el 34,5% dels habitatges hi vivien persones soles el 18,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,94.
Per edats la població es repartia de la següent manera: un 26,3% tenia menys de 18 anys, un 8,4% entre 18 i 24, un 24,3% entre 25 i 44, un 20,7% de 45 a 60 i un 20,3% 65 anys o més.
L'edat mediana era de 38 anys. Per cada 100 dones de 18 o més anys hi havia 78,1 homes.
La renda mediana per habitatge era de 27.530 $ i la renda mediana per família de 38.136 $. Els homes tenien una renda mediana de 30.541 $ mentre que les dones 17.069 $. La renda per capita de la població era de 14.937 $. Entorn del 12,2% de les famílies i el 16,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Columbus». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Columbus». American Fact Finder. Oficina del Cens dels Estats Units, 12-01-2010.
# Juan Carlos Martín Corral

Juan Carlos Martín Corral (Guadalajara, 20 de gener de 1988), conegut com a Juan Carlos, és un futbolista professional castellanomanxec que juga pel Girona FC com a porter.

## Carrera esportiva

Juan Carlos va debutar com a sènior amb el CD Guadalajara la temporada 2004–05 a la tercera divisió. El 26 de juliol de 2005 va fitxar pel Rayo Vallecano, tornant així al sistema juvenil.
Juan Carlos fou promocionat al Rayo Vallecano B l'estiu de 2007, i hi va jugar regularment a la segona B. El 5 de juny de 2011 va jugar el seu primer partit com a professional, jugant com a titular en una derrota a casa per 2 a 3 contra el FC Barcelona B a la segona divisió.
El 4 de juliol, com que no s'hi comptava, Juan Carlos va marxar a l'Hèrcules CF, també de segona divisió. El 2 de juliol de 2013 va signar pel Córdoba CF, després de refusar una renovació de contracte amb els valencians.
Juan Carlos va jugar 15 partits a la seva temporada de debut, en la qual els andalusos varen assolir tornar a La Liga després d'una absència de 42 anys. Va debutar a la competició el 25 d'agost de 2014, jugant com a titular en una derrota per 0 a 2 a fora contra el Reial Madrid CF.
El 6 d'agost de 2015 Juan Carlos va tornar al seu primer club, el Rayo, amb un contracte per dos anys. El 23 de juliol de l'any següent, després que el seu equip baixés de categoria, va signar contracte de dos anys amb l'Elx CF.
El 28 de juny de 2017, després que l'equip baixés de categoria, Juan Carlos va signar per dos anys amb el CD Lugo també de segona. El 20 de gener de 2018, dia del seu 30è aniversari, va fer un gol des del seu propi camp en una victòria per 3–1 a casa contra l'Sporting de Gijón.
El 25 de juny de 2019, Juan Carlos signà contracte per dos anys amb el Girona FC, acabat de descendir a segona.

## Referències

* ↑ Juancar deja el Guadalajara para fichar por el Rayo Arxivat 2014-07-27 a Wayback Machine.; Rayo Herald, 26 juliol 2005 (castellà)
* ↑ Soberbio punto y final del filial en el adiós de Vallecas a Segunda; Marca, 4 de juny de 2011 (castellà)
* ↑ El Rayo Vallecano no cuenta con Juan Carlos Arxivat 2014-07-27 a Wayback Machine.; Rayo Herald, 2 juliol 2011 (castellà)
* ↑ El guardameta Juan Carlos (Rayo Vallecano) firma dos años con el Hércules Arxivat 2014-10-06 a Wayback Machine.; ABC, 4 juliol 2011 (castellà)
* ↑ Juan Carlos defenderá la portería del Córdoba; Marca, 2 juliol 2013 (castellà)
* ↑ Slow start from Real Madrid; ESPN FC, 25 agost 2014
* ↑ Juan Carlos nuevo jugador del Rayo Arxivat 2016-03-03 a Wayback Machine.; Web de Rayo, 6 d'agost del 2015 (castellà)
* ↑ Juan Carlos refuerza la portería franjiverde; Elche CF, 23 juliol 2016 (castellà)
* ↑ Juan Carlos, nuevo jugador del CD Lugo (Juan Carlos, new player of CD Lugo); CD Lugo, 28 juny 2017 (en castellà)
* ↑ «¡Lo nunca visto! Así fue el zapatazo del portero del Lugo desde 65 metros» (en castellà). Marca, 20-01-2018 [Consulta: 20 gener 2018].
* ↑ «Juan Carlos, una assegurança per a la porteria». Girona FC, 25-06-2019. [Consulta: 25 juny 2019].

## Enllaços externs

* Juan Carlos a BDFutbol
* Fitxa a Futbolme (castellà)
* Juan Carlos, Fitxa a Soccerway
# Mugerre

Mugerre (en francès i oficialment Mouguerre, en occità Mogerra) és un municipi d'Iparralde al territori de Lapurdi, que pertany administrativament al departament dels Pirineus Atlàntics (regió de la Nova Aquitània). .
La comuna està travessada pel riu Ardanabia i limita al nord amb Lehuntze, al nord-est amb Urketa, al nord-oest amb Baiona, a l'est amb Beskoitze, a l'oest amb Hiriburu i Milafranga, al sud-est amb Hazparne i al sud amb Jatsu.

## Demografia

Evolució demogràfica :
| 1896 | 1901 | 1926 | 1936 | 1954 | 1962 | 1968 | 1975 | 1982 | 1990 | 1999 |
| 1220 | 1333 | 1390 | 1255 | 1374 | 1542 | 1593 | 1809 | 2290 | 3021 | 3765 |
# Karel la Fargue

Karel la Fargue (La Haia, 1 de juny de 1738 - 30 de setembre de 1793) fou una pintora neerlandesa del segle xviii.

## Biografia

Nascuda a la Haia, era filla de Thomas la Fargue i germana menor de Paulus Constantijn la Fargue. Els seus altres germans Maria Margaretha, Jacob Elias i Isaac Lodewijk també van ser pintors.El 1768 va ser membre de la Confraria Pictura, juntament amb el seu germà Isaac. És coneguda per les seves vistes topogràfiques com el seu germà gran.

## Referències

* 1 2 3 4 «Karel la Fargue» (en neerlandès). Rijksbureau voor Kunsthistorische Documentatie. Arxivat de l'original el 2014-02-25. [Consulta: 15 bril 2016].
# Font Freda (Prullans)

La Font Freda és una font del municipi de Tremp, del Pallars Jussà, a l'antic terme de Fígols de Tremp, en territori de l'antic poble de Prullans. És a 833 msnm, al fons de la vall del barranc de Font Freda, a prop i al nord del Mas de Faro, prop del quilòmetre 6 de la carretera C-1311. És al nord-oest de Montserbós i al sud-oest del Port de Sant Miquel.

## Enllaços externs

* Institut Cartogràfic de Catalunya
# Cala del Soio

La cala del Soio és una cala de roques al municipi d'Altea (la Marina Baixa) entre les partides de l'Olla i Cap Negret. En aquesta cala hi ha un dels pocs afloraments volcànics del País Valencià, a més de diversos jaciments arqueològics submarins. En febrer de 2011, a causa del projecte de reorientació de la bocana del portet de l'Olla, els veïns d'Altea van participar en una campanya per a la protecció de la cala, que va donar com a resultat la paralització de les obres.

## Referències

* ↑ INFORMACION. «Altea lucha para que la cala del Soio se convierta en Paraje Natural - Informacion.es». [Consulta: 27 desembre 2017].
* ↑ País, Ediciones El «Reportaje | Altea se une por su litoral» (en castellà). EL PAÍS, 14-02-2011.
# Country pop

El country-pop, és un gènere musical format a través de la música country amb influències del pop i el soft rock, que va sorgir en Nashville i es va fer popular en els anys 1970.

## Artistes destacats

Aquests són alguns dels artistes més destacats de country-pop:
* Anne Murray
* Alessandra Sierra
* Estelle Lature
* Billy Ray Cyrus
* Bridgit Mendler
* Canaan Smith
* Carmen Rasmusen
* Carrie Underwood
* Charlie Daniels
* Chips
* Debby Ryan
* Dixie Chicks
* Dolly Parton
* Eddie Rabbitt
* Faith Hill
* Glen Campbell
* Jamie Lynn Spears
* Jennette McCurdy
* Jessica Simpson
* Jewel
* John Austin
* Juice Newton
* Julianne Hough
* Keith Urban
* Kellie Pickler
* Kenny Rogers
* Kikki Danielsson
* Lady Antebellum
* LeAnn Rimes
* Lynn Anderson
* Mac Davis
* Miley Cyrus
* Olivia Newton-John
* Rascal Flatts
* Restless Heart
* Ronnie Milsap
* Sara Evans
* Shania Twain
* Taylor Swift
* Trace Adkins
* Artistes destacats
* Carrie Underwood
* Dolly Parton
* Lynn Anderson
* Taylor Swift

## Referències

* ↑ Country-pop Arxivat 2011-03-03 a Wayback Machine. (en Allmusic)
# Composition Aubette

Composition Aubette (en valencià: Composició Aubette) és un quadre realitzat per l'artista suïssa Sophie Taeuber-Arp, pintat en Zúric en l'any 1927. Actualment forma part de la col·lecció de l'IVAM.

## Context

L'obra va ser creada, com indica el seu títol, per al projecte comú de rehabilitació i decoració del Café Aubette d'Estrasburg, un edifici construït en 1765 i reconstruït en 1870 perquè va sofrir un incèndi. En 1921, l'ajuntament va portar endavant un projecte per convertir l'edifici en un espai polivalent, dedicat a l'oci i entreteniment que incloïa cafeteries, una sala de reunions i una sala de cine. Els encarregats de dur el projecte endavant foren els germans André i Paul Horn, que encomanaren el disseny de l'edifici a Sophie Taeuber, qui va haver de compartir-lo amb la seua parella Jean Arp, per les dificultats per vindre i per la seua estada en Zuric. A més, per a assegurar-se que en l'àmbit arquitectònic tot fos bé, reclutaren a Theo Van Doesburg, un dels cofundadors de De Stijl (1917), la revista del moviment d'avantguardes: el Neoplasticisme. L'edifici es va estructurar fonamentant-se en els principis d'aquest moviment d'unificació de l'art a la construcció, de manera que l'organització havia de ser funcional.

## Descripció

La pintura de S.Taeuber-Arp és un oli sobre pavatex i marc de fusta, la composició de l'obra es basa en formes geomètriques, quadres i rectangles, sintetitzant el llenguatge i l'estètica neoplasticista. Els color que va utilitzar l'artista a l'obra són colors primaris: roig, negre, verd i gris sobre fons blanc. Aquesta elecció de colors al·lega a la cerca de contrastos i harmonies, ja que, lluny d'usar la policromia com a element decoratiu va partir d'experiments que havia realitzat amb anterioritat en treballs tèxtil per a plantejar el disseny com si es tractara d'un llenç.
L'abstracció i l'ús de formes geomètriques bàsiques sintetitzen, ni més ni menys el llenguatge visual de l'artista i els objectius aconseguits. Aquesta peça il·lustra la implementació, de manera un poc inconscient, del que, gràcies a la destresa de l'artesana, l'exquisida habilitat de repercussió amb el ritme, les proporcions de les formes i els valors del material i del color.
En febrer de 1928 es va inaugurar L'Aubette, però el treball de Taeuber-Arp va quedar ocultat pel paper de Theo Van Doesburg, qui es va emportar el protagonisme del resultat. Deu anys després de la inauguració la cafeteria va ser sotmesa a un recondicionament i la major part les obres realitzades pels tres artistes (Sophie Taeuber-Arp, Jean Arp i Theo Van Doesburg) van ser destruïdes.

## Referències

* ↑ Itinerarios Museales en Clave de Género.
* ↑ Institut Valencià dÁrt Modern. 50 obras maesstras de la Colección del IVAM : 1900-1950. València: Institut Valencià dÁrt Modern, 2019. ISBN 978-84-482-6416-1.
# Juan Carlos Letelier

Juan Carlos Letelier Pizarro (20 de maig de 1959) és un exfutbolista xilè.

## Selecció de Xile

Va formar part de l'equip xilè a la Copa del Món de 1982.

## Referències

* ↑ rsssf: Chile record international footballers
* ↑ Mundialistas chilenos
# Muggle

Un muggle és, en el món literari de na J. K. Rowling, aquella persona que no té ni una gota de sang bruixa a les venes. Son una persona que no té cap mena d'habilitat màgica i no va néixer en una família màgica. Els muggles també es poden descriure com persones que no tenen sang màgica dins. Es diferencia del terme Squib, que es refereix a una persona amb un o més pares màgics però sense cap poder o habilitat màgiques, i del terme Muggle-born (o el terme despectiu i ofensiu mudblood, que s'utilitza per implicar la suposada impuresa). de sang muggle), que es refereix a una persona amb habilitats màgiques però amb pares no màgics. El terme equivalent utilitzat per la comunitat màgica de l'univers d'Amèrica són No-Maj, No-Majs, i França són No-Magiques, No-Majes, més noms són els Can't-Spells, els No-Mags, que tots són l'abreviatura de "No Magic".

## Referències

* ↑ Child, Ben. «What, no muggles? JK Rowling fans aghast at new term for non-wizards» (en anglès). The Guardian, 06-11-2015. [Consulta: 14 maig 2018].
# Font Freda (Santa Engràcia)

La Font Freda és una font del municipi de Tremp, del Pallars Jussà, a l'antic terme de Gurp de la Conca, en territori del poble de Santa Engràcia. És a 969 msnm, al nord de Santa Engràcia, a la dreta del barranc de Fontfreda, al qual dona nom. Queda a prop, al nord-oest, d'un marcat revolt de la pista que mena de Salàs de Pallars a Santa Engràcia.

## Enllaços externs

* Institut Cartogràfic de Catalunya
# Ungulatomorfs

Els ungulatomorfs (Ungulatomorpha) formaren un tàxon de mamífers, ara abandonat, que agrupava els ungulats, els dinocerats i els zhelèstids. Se'l considera obsolet perquè les investigacions moleculars i genètiques més recents indiquen que es tracta d'un grup parafilètic. Els seus membres han estat reclassificats en tres superordres molt diferents: els laurasiateris, els atlantogenats i els afroteris.

## Referències

* ↑ «Laurasiatheria: Ungulata» (en anglès). Palaeos. [Consulta: 20 agost 2017].
# Slovany

Slovany és un poble i municipi d'Eslovàquia que es troba a la regió de Žilina, al centre-nord del país.

## Referències

* ↑ «Martin (District, Žilinský kraj, Slovakia) - Population Statistics, Charts, Map and Location». [Consulta: 23 febrer 2019].
# Róża Herman

Róża Maria Herman (16 de gener de 1902 - 7 de març de 1995) va ser una jugadora d'escacs polonesa. Va ser guardonada amb el títol Mestra Internacional Femenina per la FIDE el 1950. Era doctora en medicina, i va viure a Łódź, la seva ciutat natal.

## Resultats destacats en competició

El juny de 1935, va ocupar la 4a posició al primer campionat femení de Polònia, celebrat a Varsòvia, que va ser guanyat per Regina Gerlecka. Dos mesos més tard, Herman va empatar al sisè lloc al 5è Campionat del Món femení celebrat a Varsòvia (la guanyadora fou Vera Menchik).
El 1936, va participar en el torneig internacional femení a Semmering, Àustria, guanyat per Sonja Graf. Herman hi va acabar en 11è lloc. L'any següent, va acabar 6a en el segon campionat polonès femení, guanyat de nou per Gerlecka. L'agost de 1937, Herman va empatar als llocs 10è-16è al 6è Campionat del Món femení a Estocolm (va guanyar Vera Menchik). El 1939, va empatar als llocs 1r-2n amb Gerlecka al campionat femení de Varsòvia.
Després de la Segona Guerra Mundial, Herman va ocupar el 16è lloc al Campionat del Món femení de Moscou 1949/50 (la campiona fou Ludmila Rudenko). Va ser dues vegades campiona femenina de Polònia a Łódź 1949 i Torun 1950, i subcampiona a Częstochowa 1951.

## Referències

* ↑ In preparation. The letter H Arxivat 2007-09-29 a Wayback Machine.
* ↑ Wanted Tables Arxivat 2007-02-21 a Wayback Machine.
# R. D. Call

R. D. Call (Ogden, Utah, 16 de febrer de 1950 - Layton, Utah, 27 de febrer de 2020) fou un actor estatunidenc de cinema, televisió i teatre. Aparegué en diverses pel·lícules, com 48 Hrs. (1982), Brewster's Millions (1985), Homes enfrontats (1986), Terra de ningú (1987), Colors de guerra (1988), Born on the Fourth of July (1989), Young Guns II (1990), El clan dels irlandesos (1990), Waterworld (1995), L'últim home (1996), Assassinat... 1, 2, 3 (2002), Babel (2006) i Enmig de la Natura (2007).
Nasqué en una família mormona, i deixà aquesta església quan era adolescent. Fou el primer dels fills que tingueren Edith L. Coker Call i Jedd L. Call; tingué un germà (Richard) i dues germanes (Quay i Cindy). El 1972 es casà amb Nita Nickerson, de qui posteriorment es divorcià.
Estudià durant la dècada del 1970 en l'escola d'interpretació de Lee Strasberg, i feu el seu debut a la televisió el 1979 a la sèrie detectivesca de la CBS Barnaby Jones. Treballà en diverses pel·lícules al costat de Leo Penn, Sean Penn, Martin Sheen, Charlie Sheen i Emilio Estévez, com Homes enfrontats, Colors de guerra, Em dic Sam, Enmig de la Natura, Judgment in Berlin, Terra de ningú, El clan dels irlandesos, El pes de l'aigua i Young Guns II.
Lluità contra l'alcoholisme durant molts anys, i finalment decidí ingressar en un l'hospital de rehabilitació durant molts mesos. Quan en sortí s'uní a Alcohòlics Anònims.
Morí a causa de les complicacions en una operació a l'esquena, als 70 anys d'edat.

## Referències

* 1 2 3 4 «R.D. Call Dies: 'Into The Wild', 'Born On The Fourth Of July' Actor Was 70». deadline.com. [Consulta: 16 desembre 2020].
* ↑ «Biographies: Latter-day Saint and/or Utah Film Personalities: C».
* ↑ Roy Call Obituary (1950 - 2020) - Layton, UT - Deseret News